CELEX: E2012P0014
Language: et
Date: 2012-12-04 00:00:00
Title: EFTA järelevalveameti 4. detsembril 2012 Liechtensteini Vürstiriigi vastu algatatud hagi (Kohtuasi E-14/12)

7.3.2013   
            
            
               ET
            
            
               Euroopa Liidu Teataja
            
            
               C 66/28
            
         EFTA järelevalveameti 4. detsembril 2012 Liechtensteini Vürstiriigi vastu algatatud hagi
   (Kohtuasi E-14/12)
   2013/C 66/08
   EFTA järelevalveamet, Rue Belliard 35, 1040 Brüssel, Belgium keda esindavad Xavier Lewis, Clémence Perrin ja Catherine Howdle, on algatanud 4. detsembril 2012 EFTA kohtus hagi Liechtensteini Vürstiriigi vastu.
   EFTA järelevalveamet taotleb, et EFTA kohus
   
               1)
            
            
               tuvastaks, et kuna Liechtensteini Vürstiriik jättis jõusse õigusnormi, mis kehtestab Liechtensteinis elavatele isikutele, kelle eest vastutab ajutist tööd vahendav asutus, kohustuse maksta 50 000 Šveitsi frangi suurune tagatisraha, kuid kehtestab samas nendele isikutele, kes täidavad ajutise töö tegemisel sarnaseid tööülesandeid, kuid elavad väljaspool Liechtensteini, ning asutustele, mille eesmärk on osutada ajutise töö vahendamise teenuseid piiriüleselt, kohustuse maksta 100 000 Šveitsi frangi suurune tagatisraha, on Liechtensteini Vürstiriik (edaspidi „Liechtenstein”) rikkunud Euroopa Majanduspiirkonna lepingu artiklist 31 ja artiklist 36 tulenevaid kohustusi;
            
         
               2)
            
            
               kohustaks Liechtensteini Vürstiriiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
               —
            
            
               EFTA järelevalveamet on seisukohal, et Liechtenstein ei ole 25. jaanuaril 2012 EFTA järelevalveameti esitatud põhistatud arvamuse kohaselt täitnud EMP lepingu artiklist 31 ja artiklist 36 tulenevaid kohustusi ajutise töö vahendamise ja tööturuasutuste valdkonnas.
            
         
               —
            
            
               Liechtensteini puhul kõne all olevad sätted on 11. juuli 2000. aasta tööhõive- ja ajutise töö vahendamise teenuste määruse artiklid 25 ja 26 (Verordnung vom 11. Juli 2000 zum Gesetz über die Arbeitsvermittlung und den Personalverleih).
               EFTA järelevalveamet on seisukohal, et kõnealuste meetmete kohaselt kehtestatakse Liechtensteini siseriikliku õigusega selles riigis elavatele isikutele, kelle eest vastutab ajutist tööd vahendav asutus, kohustus maksta 50 000 Šveitsi frangi suurune tagatisraha. Sama õigusaktiga kehtestatakse kohustus maksta 100 000 Šveitsi frangi suurune tagatisraha nendel isikutel, kes täidavad ajutise töö tegemisel sarnaseid tööülesandeid, kuid elavad väljaspool Liechtensteini. 100 000 Šveitsi frangi suurune tagatisraha tuleb maksta ka ajutist tööd vahendavatel asutustel, mille asukoht on väljaspool Liechtensteini ning mille eesmärk on osutada selliseid teenuseid piiriüleselt.
            
         
               —
            
            
               EFTA järelevalveamet on seisukohal, et jättes nimetatud õigusnormid selle praegusel kujul jõusse, rikub Liechtenstein EMP lepingu artiklitest 31 ja 36 tulenevaid kohustusi.